CELEX: 62019TN0755
Language: fi
Date: 2019-11-06 00:00:00
Title: asia T-755/19: Kanne 6.11.2019 – BBA International Investments v. komissio

27.1.2020   
            
            
               FI
            
            
               Euroopan unionin virallinen lehti
            
            
               C 27/54
            
         
      Kanne 6.11.2019 – BBA International Investments v. komissio
      (asia T-755/19)
      (2020/C 27/56)
      Oikeudenkäyntikieli: englanti
      
         Asianosaiset
      
      
         Kantaja: BBA International Investments Sàrl (Luxemburg, Luxemburg) (edustajat: asianajajat N. Niejahr ja B. Hoorelbeke sekä solicitor A. Stratakis ja solicitor P. O’Gara)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.44896, jonka Yhdistynyt kuningaskunta on myöntänyt ulkomaisten väliyhteisöjen konsernirahoitukseen sovellettavan poikkeuksen nojalla, 2.4.2019 tehdyn komission päätöksen (EU) 2019/3152 (EUVL 2019, L 216, s. 1) siltä osin kuin siinä katsotaan, että tukitoimenpide on SEUT 107 artiklan 1 kohdassa tarkoitettua valtiontukea ja määrätään sen takaisinperimisestä korkoineen myös kantajalta
               
            
                  —
               
               
                  vaihtoehtoisesti kumoamaan riidanalaisen päätöksen 2, 3 ja 4 artiklan siltä osin kuin niissä määrätään sääntöjenvastaisen tuen takaisinperimisestä myös kantajalta
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1.
               
               
                  Ensimmäinen kanneperuste, jonka mukaan komissio on rikkonut SEUT 107 artiklan 1 kohtaa katsoessaan, että tukitoimenpide antaa valikoivaa etua
                  
                              a)
                           
                           
                              yrityksille, jotka käyttävät 75 prosentin verovapautusta alhaisen riskin ehdot täyttävien lainasuhteiden osalta, koska komissio on
                              
                                          —
                                       
                                       
                                          virheellisesti pitänyt Yhdistyneen kuningaskunnan CFC-järjestelmää viitejärjestelmänä;
                                       
                                    
                                          —
                                       
                                       
                                          tehnyt oikeudellisen virheen katsoessaan, että 75 prosentin verovapautus on poikkeus viitejärjestelmästä, koska
                                          
                                                      (i)
                                                   
                                                   
                                                      poikkeusta koskeva toteamus perustuu virheellisesti sääntelytekniikkaan
                                                   
                                                
                                                      (ii)
                                                   
                                                   
                                                      avainhenkilötoimintakriteeri ei ole keskeinen kriteeri Yhdistyneen kuningaskunnan CFC-järjestelmässä, ja
                                                   
                                                
                                                      (iii)
                                                   
                                                   
                                                      ehdot täyttävät ja muut kuin ehdot täyttävät lainasuhteet eivät ole samassa oikeudellisessa tai tosiasiallisessa tilanteessa, ja komissio on joka tapauksessa tehnyt oikeudellisen virheen soveltaessaan neuvoston direktiivin (EU) 2016/1164 (1) säännöksiä tai vedotessaan niihin perusteettomasti
                                                   
                                                
                                    
                                          —
                                       
                                       
                                          tehnyt tosiseikkoja koskevan virheen ja oikeudellisen virheen katsoessaan, että 75 prosentin vapautusta ei voida perustella verotusjärjestelmän luonteella ja yleisellä rakenteella samalla tavoin kuin konsernirahoitukseen sovellettavaa poikkeusta, jota sovelletaan kaupankäynnin ulkopuolisiin rahoitustuloihin, jotka kuuluvat vuoden 2010 Taxation (International and Other Provisions) Actin 371EC jakson soveltamisalaan.
                                       
                                    
                        
                              b)
                           
                           
                              vastaavaa korkoa ja ehdot täyttäviä resursseja soveltaviin yrityksiin, koska komissio on
                              
                                          —
                                       
                                       
                                          virheellisesti pitänyt Yhdistyneen kuningaskunnan CFC-järjestelmää viitejärjestelmänä;
                                       
                                    
                                          —
                                       
                                       
                                          tehnyt oikeudellisen virheen katsoessaan, että vastaavaa korkoa ja ehdot täyttäviä resursseja koskeva vapautus on poikkeus viitejärjestelmästä, koska:
                                          
                                                      (i)
                                                   
                                                   
                                                      poikkeusta koskeva toteamus perustuu virheellisesti sääntelytekniikkaan, ja avainhenkilötoimintakriteeri ei ole keskeinen kriteeri Yhdistyneen kuningaskunnan CFC-järjestelmässä;
                                                   
                                                
                                                      (ii)
                                                   
                                                   
                                                      veronmaksajat, jotka täyttävät vastaavaa korkoa ja ehdot täyttäviä resursseja koskevan vapautuksen ehdot, eivät ole samassa oikeudellisessa ja tosiasiallisessa tilanteessa niiden veronmaksajien kanssa, jotka eivät täytä näitä ehtoja.
                                                   
                                                
                                    
                                          —
                                       
                                       
                                          tehnyt tosiseikkoja koskevan ja oikeudellisen virheen katsoessaan, että vastaavaa korkoa ja ehdot täyttäviä resursseja koskevia vapautuksia ei voida perustella verotusjärjestelmän luonteella ja yleisellä rakenteella.
                                       
                                    
                        
            
                  2.
               
               
                  Toinen kanneperuste, jonka mukaan komissio on rikkonut SEUT 107 artiklan 1 kohtaa, koska se ei ole osoittanut, että tukitoimenpide on ollut omiaan vaikuttamaan jäsenvaltioiden väliseen kauppaan ja että se on uhannut vääristää kilpailua.
               
            
                  3.
               
               
                  Kolmas kanneperuste, jonka mukaan vaihtoehtoisesti komissio on rikkonut SEUT 49 artiklaa katsoessaan tukitoimenpiteen sääntöjenvastaiseksi valtiontueksi, jolla ei loukata SEUT 49 artiklassa vahvistettua sijoittautumisvapautta.
               
            
                  4.
               
               
                  Neljäs kanneperuste, jonka mukaan komissio on loukannut yleistä syrjintäkiellon periaatetta/yhdenvertaisuusperiaatetta, kun se on
                  
                              —
                           
                           
                              kohdellut ehdot täyttäviin lainoihin liittyviä kaupankäynnin ulkopuolisia rahoitustuloja ja muihin kuin ehdot täyttäviin lainoihin liittyviä kaupankäynnin ulkopuolisia rahoitustuloja samalla tavalla ja
                           
                        
                              —
                           
                           
                              kohdellut konsernirahoitukseen sovellettavaa poikkeusta eri tavoin riippuen siitä, kuuluvatko kaupankäynnin ulkopuoliset rahoitustulot vuoden 2010 Taxation (International and Other Provisions) Actin 371EB vai 371EC jakson soveltamisalaan.
                           
                        
            
                  5.
               
               
                  Viides kanneperuste, joka on vaihtoehtoinen ja jonka mukaan siinäkin tapauksessa, että tukitoimenpide kuuluu SEUT 107 artiklan 1 kohdan soveltamisalaan, komissio on rikkonut neuvoston asetuksen (EU) 2015/1589 (2) 16 artiklan 1 kohtaa, kun se on määrännyt sääntöjenvastaiseksi väitetyn tuen takaisinperinnästä tukitoimenpiteen edunsaajilta, koska tällainen takaisinperintä on unionin oikeuden periaatteiden ja erityisesti luottamuksensuojan ja oikeusvarmuuden periaatteiden vastainen.
               
            
         (1)  Sisämarkkinoiden toimintaan suoraan vaikuttavien veron kiertämisen käytäntöjen torjuntaa koskevien sääntöjen vahvistamisesta 12.7.2016 annettu neuvoston direktiivi (EU) 2016/1164 (EUVL 2016, L 193, s. 1).
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015 L 248, s. 9).